Posted by: nml | 2011-03-31
My bene raak baie seer deur die nag , dit is nie naalde en spelde nie maar meer koud en rusteloos . Kan dit n groot probleem wees.Ek is n diabeet . Not what you were looking for? Try searching again, or ask your own question
CyberDoc Hallo nml
dit kan wees agv bloed sirkulasie of senuwee probleme agv die diabetes (perifere neuropatie) of dit kan rustelose bene sindroom wees wat 'n tipe slaapsteuring is. Praat asb met jou dokter -daar is dalk verdere toetse nodig soos sonar van jou bene. Aanhoudende onderbroke slaap is sleg vir jou hart en jou gemoed! Jy kan intussen dalk vit B aanvullings probeer. Jou dokter kan vir jou iets voorskryf om die bene te "kalmeer" in die nag. US-app wil veeltaligheid bevorder | Maroela Media
Die Universiteit Stellenbosch (US) se Fakulteit Opvoedkunde het onlangs ŉ selfoontoepassing, bekend as MobiLex, bekendgestel wat deel is van hul plan om veeltaligheid te bevorder.
Die MobiLex-projek is ŉ poging om die akademiese geletterdheid van voorgraadse studente te verbeter deur vakwoordeskat in ŉ student se huistaal te verduidelik.
“Daar is ŉ definitiewe verband tussen studente se woordeskat en akademiese skryfvaardighede,” sê dr. Michele van der Merwe van die Departement Kurrikulumstudie.
Volgens Van der Merwe, projekbestuurder van die projek, is die terugvoer oor MobiLex oorwegend positief.
“Die terugvoer wat ons ontvang, is dat MobiLex gebruikersvriendelik is en nuttige inligting bevat. Studente gebruik dit in die klas, terwyl hulle hersiening doen en ook wanneer hulle studeer. Huistaalsprekers dui aan dat hulle gereeld van MobiLex gebruik maak vir taalondersteuning.”
Studente kan moeilik verstaanbare of vreemde terme in Afrikaans, Engels of isiXhosa naslaan. Die glossarium verskaf dus terme in drie tale, asook ŉ kort, vakspesifieke definisie in die gebruiker se voorkeurtaal.
MobiLex bevat tans terme in opvoedkundige vakke soos geskiedenis, wiskunde, natuurwetenskappe, geografie, ekonomiese en bestuurswetenskappe, opvoedkundige sielkunde, taalopvoeding en kurrikulumstudie.
Die selfoontoepassing is pas bygewerk met nuwe funksies soos navraag en terugvoer. Gebruikers kan nou vrae oor bepaalde terme vra of terugvoer verskaf. Dit bevorder die wisselwerking tussen gebruikers en samestellers.
Van der Merwe sê verder dat dosente ook by MobiLex sal baat.
“Die vakwoordeboek kan gebruik word vir beter begrip van vakterminologie, asook om nuwe konsepte in ŉ lesing bekend te stel, ŉ netwerk van betekenisse saam te stel, die korrekte term vir ŉ definisie te vind en vir die vertaling van terminologie. MobiLex is veral nuttig gedurende aanlyn onderrig,” verduidelik sy.
Die projek word onder meer deur Finlo, die Departement van Kuns en Kultuur en die Universiteitskapasiteitsontwikkelingsfonds ondersteun.
MobiLex is gratis in Apple Appstore en Google Play beskikbaar.
Zulu moet trekpas kry ná hofuitspraak oor kleuterskole – DA
Kliënt sterf by Tshwane-kliëntesentrum